Diari Oficial de la Generalitat Valenciana


Sumari del DOGV 5259, del 16-05-2006 (2006/5564)

ORDE de 8 de maig de 2006, de la Conselleria de Justícia, Interior i Administracions Públiques, per la qual s'aprova la dissolució de l'agrupació dels ajuntaments de les Coves de Vinromà i Tírig, per al manteniment en comú del lloc de secretaria.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5259

Data del DOGV
:   16-05-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/5564


Data del document
:   08-05-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Tírig
    * Coves de Vinromà, les
    * administració local
    * associació de municipis

ORDE de 8 de maig de 2006, de la Conselleria de Justícia, Interior i Administracions Públiques, per la qual s'aprova la dissolució de l'agrupació dels ajuntaments de les Coves de Vinromà i Tírig, per al manteniment en comú del lloc de secretaria. [2006/M5564]  
Per Orde de la Conselleria de Presidència, publicada en el Diari Oficial de la Generalitat Valenciana número 1.915, de l'1 de gener de 1993, es va crear l'agrupació dels ajuntaments de les Coves de Vinromà i Tírig, per al manteniment en comú del lloc de secretaria.  
Els ajuntaments de les Coves de Vinromà i Tírig, mitjançant acords plenaris adoptats en sessions de 23 de novembre de 2005, i de l'1 de febrer de 2006, respectivament, van acordar, amb un informe previ de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al manteniment en comú del lloc de secretaria i la classificació dels llocs en classe tercera.  
El lloc de treball de secretaria de l'agrupació es troba ocupat, amb caràcter definitiu, pel funcionari José Juán Pozo Rivas, el qual quedaria adscrit al lloc de secretaria de l'Ajuntament de les Coves de Vinromà.  
Sotmesos els acords a informació pública per espai de 30 dies, segons s'acredita en l'expedient, mitjançant anuncis en el Butlletí Oficial de la Província de Castelló, de 17 de desembre de 2005, número1, no s'han produït reclamacions.   
Sol·licitat el preceptiu informe a la Diputació Provincial de Castelló, aquest ha sigut emés en sentit favorable, mitjançant un Acord adoptat en sessió de data 14 de març de 2006.  
Per tant, i fent ús de les competències atribuïdes en l'article 2.2, 4 i 15 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana, relatives als funcionaris d'administració local amb habilitació de caràcter nacional,  
ORDENE  
Primer  
Aprovar la dissolució de l'agrupació constituïda pels ajuntaments de les Coves de Vinromà i Tírig, per al manteniment en comú del lloc de secretaria.  
Segon  
Crear i classificar el lloc de treball de secretaria de l'Ajuntament de les Coves de Vinromà en classe tercera, i adscriure José Juan Pozo Rivas a aquest.   
Tercer  
Crear el lloc de treball de secretaria de l'Ajuntament de Tírig i classificar-lo en classe tercera, la provisió del qual està reservada a funcionaris d'administració local, amb habilitació de caràcter nacional, pertanyents a la subescala de secretaria intervenció, sense perjudici del que preveu la disposició transitòria primera, 2, del Reial Decret 1.174/1987, de 18 de setembre.  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
València, 8 de maig de 2006  
El conseller de Justícia, Interior i Administracions Publiques,  
MIGUEL PERALTA VIÑES